|  |
| --- |
| OSNOVNA ŠKOLA  Antuna Mihanovića, Osijek |
| IZVJEŠĆE O STANJU SIGURNOSTI U ŠKOLI |
| 2023. / 2024. |
|  |
| Osijek, rujan 2024. |

Sadržaj

[OSNOVNI PODACI O ŠKOLI 2](#_Toc20661288)

[I. STANJE SIGURNOSTI U ŠKOLI 3](#_Toc20661289)

[II. PROVOĐENJE PREVENTIVNIH PROGRAMA 3](#_Toc20661290)

[III. MJERE ZAŠTITE PRAVA UČENIKA 4](#_Toc20661291)

[IV. ZAKLJUČAK 4](#_Toc20661292)

# OSNOVNI PODACI O ŠKOLI

|  |  |
| --- | --- |
| **Naziv škole:** | OŠ Antuna Mihanovića |
| **Adresa škole:** | Gundulićeva 5a, Osijek |
| **Županija:** | Osječko-baranjska |
| **Telefonski broj:** | 031/202-744 |
| **Broj telefaksa:** | 031/495-495 |
| **Internetska pošta:** | ured@os-amihanovica-os.skole.hr |
| **Internetska adresa:** | www.os-amihanovica-os.skole.hr |
| **Šifra škole:** | 14-006-004 |
| **Matični broj škole:** | 3013898 |
| **OIB:** | 47811615655 |
|  |  |
| **Ravnatelj škole:** | Josip Mandurić |
|  |  |
| **Broj učenika:** | 342 |
| **Broj učenika u razrednoj nastavi:** | 158 |
| **Broj učenika u predmetnoj nastavi:** | 284 |
| **Broj učenika s teškoćama u razvoju:** | 23 |
| **Broj učenika u produženom boravku:** | 87 |
| **Broj učenika putnika:** | 85 |
| **Ukupan broj razrednih odjela:** | 17 |
| **Broj razrednih odjela u matičnoj školi:** | 17 |
| **Broj razrednih odjela RN-a:** | 8 |
| **Broj razrednih odjela PN-a:** | 9 |
| **Broj smjena:** | 1 |
| **Početak i završetak svake smjene:** | 8'00 – 15'00 |
| **Broj radnika:** | 48 |
| **Broj učitelja predmetne nastave:** | 20 |
| **Broj učitelja razredne nastave:** | 8 |
| **Broj učitelja u produženom boravku:** | 4 |
| **Broj stručnih suradnika:** | 5 |
| **Broj ostalih radnika:** | 11 |
| **Broj nestručnih učitelja:** | 0 |
| **Broj pripravnika:** | 0 |
| **Broj mentora i savjetnika:** | 19 |
| **Broj voditelja ŽSV-a:** | 2 |
|  |  |
| **Broj računala u školi:** | 60 |
| **Broj specijaliziranih učionica:** | 5 |
| **Broj općih učionica:** | 15 |
| **Broj športskih dvorana:** | 1 |
| **Broj športskih igrališta:** | 1 |
| **Školska knjižnica:** | 1 |
| **Školska kuhinja:** | 1 |

Temeljem čl. 24. stavak 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnatelj OŠ Antuna Mihanovića, Osijek podnosi izvještaj o stanju sigurnosti u školi.

# I. STANJE SIGURNOSTI U ŠKOLI

U sklopu vođenja poslova zaštite na radu škola surađuje s tvrtkom ovlaštenom za poslove vezane uz sigurnost i zaštitu na radu. U suradnji s navedenom tvrtkom poduzete su sve preventivne mjere za siguran boravak u prostorima škole. Napravljen je Plan evakuacije i Procjena rizika. Svi zaposlenici Škole osposobljeni su za rad na siguran način i provođenje preventivnih mjera zaštitu od požara. Osposobljen je dovoljan broj učitelja i radnika škole za pružanje prve pomoći. Učenici su u okviru svojih predmeta upoznati s radom na siguran način, a na prvim satovima razrednika svi su upoznati s mjerama sigurnosti kroz izlaganje razrednika i upute o kućnom redu. Pravilnik o kućnom redu objavljen je na mrežnoj stranici Škole i u predvorju Škole.

U Školi za vrijeme rada dežuraju učitelji, a raspored dežurstava objavljen je na oglasnoj ploči Škole. Učitelji su zaduženi za siguran ispraćaj učenika putnika kroz dežurstvo kod autobusa.

Svi učenici Škole osigurani su od posljedica nesretnog slučaja, policom koju plaćaju roditelji. U školi nije bilo ozljeda na radu uzrokovanih nedostacima prostora ili opreme.

# II. PROVOĐENJE PREVENTIVNIH PROGRAMA

Škola provodi preventivni program o suzbijanju nasilja, različitih ovisnosti (Internet, računalne igre, pušenje, droga, alkohol…) te očuvanju mentalnog zdravlja učenika koji je sastavni dio plana i programa rada škole. Preventivni programi provode se tijekom školske godine s ciljem prevencije školskog neuspjeha i rizičnih oblika ponašanja kod učenika, prevencije od bolesti ovisnosti i poticanjem vršnjačke pomoći i odgovornog ponašanja. U Školi se provode planirani sadržaji iz zdravstvenog odgoja i obrazovanja i građanskog odgoja i obrazovanja.

U svrhu preventivnih mjera koriste se i različiti projekti koji se izvode kao izvannastavni ili izvanškolski projekti, a imaju za cilj navesti učenike na pozitivno ponašanje, iskazivanje kreativnosti odnosno kvalitetno uključivanje u život škole. Tijekom školske godine organizirane su sljedeće aktivnosti vezane za zaštitu učenika, prevenciju ovisnosti i promicanje solidarnosti među djecom:

**1. razredi:**

* 6. rujna 2023. – policajac na roditeljskom sastanku održao predavanje o sigurnosti u prometu
* 18. rujna 2023. – „Sigurno u školu s HAK-om“
* 13. listopada 2023. – „Oprezno u prometu“ – policajac održao predavanje učenicima
* 12. travnja 2024. – Higijena zubi i usne šupljine (školska liječnica)

**2. razredi:**

* 18. rujna 2024. – pravilna prehrana (učiteljice)
* 28. rujna 2023. – posjet Policijskoj upravi

**3. razredi:**

* 18. rujna 2023. mjerenje tjelesne visine i težine, kontrola vida i vida na boju, zdravstveni odgoj učenika: prehrana (školska liječnica)
* 28. rujna 2023. - posjet Policijskoj upravi
* 27. studenoga 2023. - Projekt "Sigurna škola" - brojevi žurnih službi i kako postupiti u sljedećim situacijama: kada curi krv iz nosa, kada se netko udari, ogrebe ili slomi ruku/nogu (pedagoginja)
* 26. veljače 2024. (3. a) – „Poštujemo li razlike među nama?“ (pedagoginja)
* 8. ožujka 2024. – „Učenje i rekreacija najbolja su motivacija“ (Sokol centar Osijek)
* 8. travnja 2024. (3.a) – „Tko sam ja?“ (psihologinja)
* 12. travnja 2024. – skrivene kalorije (školska liječnica)

**4. razredi**

* 28. rujna 2023. - posjet Policijskoj upravi
* 3. studenoga 2023. - „Učim i treniram, zdrav život preferiram“ (Gimnastičko društvo Žito Osijek)

**5. razredi:**

- 28. studenoga 2023. - sistematski pregled, dobrovoljno i besplatno cijepljenje protiv   
 HPV virusa, zdravstveni odgoj učenika: pubertet

* 19. prosinca 2023. – „Sigurnost i zaštita djece na internetu“ (Larisa Kovač, MUP)
* 15. siječnja 2024. (5. a) – samokontrola (knjižničarka)
* 15. siječnja 2024. (5. b) – komunikacija, komunikacijski stilovi (pedagoginja)
* 11. ožujka 2024. – „Kako učiti“ (psihologinja)
* 25. ožujka 2024. (5. b) – odnosi među djevojčicama u razredu (psihologinja, edukacijska rehabilitatorica)

**6. razredi:**

* 16. listopada 2023. (6. a) - „Prevencija nasilja u različitim okolnostima“ (pedagoginja)
* 13. studenoga 2023. (6. b) – komunikacija (pedagoginja)
* 20. studenoga 2023. (6. a) - razgovor o štetnim energetskim pićima i opasnostima za djecu i mlade (psihologinja)
* 27. studenoga 2023. - mjerenje tjelesne visine i težine te pregled kralježnice, dobrovoljno i besplatno cijepljenje protiv HPV virusa
* 29. siječnja 2024. (6. b) – asertivna komunikacija, „ja“ poruke (pedagoginja)
* 18. ožujka 2024. (6. b) – „Biti u tuđoj koži“ (pedagoginja)
* 29. travnja 2024. – pubertet i adolescencija (psihologinja)

**7. razredi:**

- 18. rujna 2023. - ispitivanje sluha, dobrovoljno i besplatno cijepljenje protiv HPV virusa

- 11. prosinca 2023. (7. a) – „Pod pritiskom medija“ (pedagoginja)

- 5. veljače 2024. (7. a) – rizična ponašanja (pedagoginja)

- 5. veljače 2024. (7. b) – asertivna komunikacija (pedagoginja)

- 8. travnja 2024. (7. a) – asertivna komunikacija, „ja“ poruke (pedagoginja)

- 22. travnja 2024. (7. b) – „Prevencija nasilja u različitim okolnostima“ (pedagoginja)

**8. razredi:**

* 25. rujna 2023. – 8. b razred - Prevencija nasilja u različitim okolnostima (pedagoginja)
* 16. – 20. listopada 2023. – 8. razredi – Tjedan školskog doručka (učenici, učitelji, stručna služba)
* 20. listopada 2023. - sistematski pregled, cijepljenje protiv difterije i tetanusa i dječje paralize, profesionalna orijentacija, dobrovoljno i besplatno cijepljenje protiv HPV virusa (školska liječnica)
* 19. prosinca 2023. – „Legiranje, ne drogiranje“ (Ivana Perić, MUP)
* prosinac 2024. – individualni razgovori s učenicima o srednjim školama (pedagoginja)
* 26. veljače 2024. (8. c) – samopoštovanje (psihologinja)
* 17. svibnja 2024. – profesionalno usmjeravanje i informiranje učenika; posjet sajmu srednjih škola (pedagoginja)

**Svi razredi i djelatnici:**

* 14. veljače 2024. – Dan ružičastih majica; dan borbe protiv vršnjačkoga nasilja

**Roditeljski sastanci:**

* 6., 11. 12. i 14. rujna 2024. - pedagoginja je održala roditeljske sastanke za roditelje učenika od 1. do 6 razreda kako bi ih upoznala s pravilnicima, Kućnim redom i Statutom
* 7. i 15. veljače 2024. - psihologinja je održala dva roditeljska sastanka za roditelje učenika drugih razreda o odgojnim stilovima roditelja

**Učiteljsko vijeće:**

* 10. siječnja 2024. - Učiteljica Vesna Lerinc u dogovoru s pedagoginjom pripremila je učenike za pokazne vježbe prve pomoći za neke od najčešćih slučajeva u školi (nesvjestica, epilepsija, prijelomi, udarci, opekotine i slično) koje su oni demonstrirali na Učiteljskome vijeću.
* ravnatelj i pedagoginja na učiteljskim su vijećima pravodobno izvještavali učitelje o novim pravilnima (npr. Pravilnik o postupanju u slučaju nasilja među djecom i mladima – 13. svibnja 2024.)

Učenici su u cilju promicanja zdravog načina života uključeni u projekt Školski obrok za sve. Sistematski pregledi učenika i cijepljenja odvijali su se prema planu školske liječnice. Zdravstvena i socijalna skrb te ekološka zaštita učenika bile su na razini organizacijskih mogućnosti. Obavljeni su zdravstveni pregledi i cijepljenja učenika u dogovoru sa školskim liječnikom, a kako je planirano na početku školske godine planom i programom rada škole u 2023./2024. godini. Ekološka zaštita i edukacija učenika ostvarena je nizom akcija uređenja i čišćenja okoliša, akcija prikupljanja starog papira, plastičnih boca i plastičnih čepova te kroz edukaciju samih učenika o potrebi zdravijeg življenja u sređenom okolišu. U suradnji s PU Osječko – baranjskom realiziramo različite preventivne programe kroz predavanja, radionice i prezentacije.

# III. MJERE ZAŠTITE PRAVA UČENIKA

Tijekom školske godine provode se različiti oblici savjetodavnih razgovora kroz individualnu komunikaciju s učiteljima, učenicima i roditeljima. Provode se mjere propisane zakonima i propisima nadležnih tijela te se provodi stručni pedagoški tretmani za učenike s problemima.

# IV. ZAKLJUČAK

Temeljem svega navedenog možemo zaključiti da je stanje sigurnosti u cilju zaštite prava učenika u školi i provođenje preventivnih programa i mjera zadovoljavajuće.

U Osijeku 1. listopada 2024.

Ravnatelj škole:

Josip Mandurić, dipl.teol..mag.iur